
Sekcia verejného obstarávania
Odbor realizácie verejného obstarávania

Záznam k predbežnému zapojeniu hospodárskeho subjektu a zainteresovaných osôb

[bookmark: _Hlk194589018]podľa § 23 a § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)
[bookmark: _Hlk194589157]
Ministerstvo vnútra Slovenskej republiky ako verejný obstarávateľ vyhotovil tento záznam za účelom zdokumentovania predbežného zapojenia hospodárskych subjektov a zainteresovaných osôb do prípravy verejného obstarávania a za účelom preukázania prijatia opatrení podľa § 23 a § 25 zákona.

Cieľom prijatých opatrení je zabezpečiť, aby predbežné zapojenie osôb alebo hospodárskych subjektov do prípravy verejného obstarávania neviedlo k narušeniu hospodárskej súťaže, k neoprávnenej informačnej výhode, k porušeniu princípu transparentnosti, princípu rovnakého zaobchádzania alebo princípu nediskriminácie.

1. Identifikácia predbežného zapojenia

Verejný obstarávateľ pri príprave verejného obstarávania využil odborné technické, ekonomické a metodické podklady súvisiace s prípravou projektu garantovanej energetickej služby pre objekt Obvodného oddelenia Policajného zboru Michalovce.

Identifikácia predbežne zapojeného hospodárskeho subjektu:
Elprocon SK s.r.o.
Galvaniho 15/B, 821 04 Bratislava IČO: 56503890

Spoločnosť Elprocon SK s.r.o. spracovala východiskový odborný podklad k pripravovanej zákazke: „Analýza vhodnosti pre GES – Obvodné oddelenie Policajného zboru, Michalovce“, dátum vyhotovenia 24.10.2025.
Na spracovaní analýzy a na následnej odbornej podpore pri príprave súťažných podkladov sa podieľali najmä tieto osoby:
· Ing. Petra Magová,
· Ing. Peter Horevaj,
· Ing. Katarína Eremiášová.
Uvedené osoby sa ako externí odborní technickí konzultanti podieľali na východiskovom podklade k zákazke a zároveň poskytovali odbornú podporu pri príprave súťažných podkladov a podkladov pre stanovenie predpokladanej hodnoty zákazky.
Verejný obstarávateľ zároveň identifikoval aj interné zainteresované osoby, ktoré sa v rozsahu svojho poverenia podieľali na príprave súťažných podkladov a ich príloh.

Pri spracovaní dokumentu „Analýza vhodnosti pre GES – Obvodné oddelenie Policajného zboru, Michalovce“ boli tiež vzhľadom na jedinečný a interdisciplinárny charakter predmetu zákazky zapojené aj záujmové združenia fyzických a právnických osôb pôsobiacich v segmente relevantného trhu. Zapojenie záujmových združení malo zabezpečiť prípravu verejného obstarávania na najvyššej odbornej úrovni za súbežného rešpektovania trhových špecifík na relevantnom trhu. 


Takýmto spôsobom boli zapojené nasledovné záujmové združenia
	Názov záujmového združenia
	Zapojený zástupca združenia
	Webové sídlo záujmového združenia

	Asociácia poskytovateľov energetických služieb
	Milan Orlovský – člen Správnej rady 
Juraj Šebo – člen Správnej rady
	https://www.apes-sk.eu/


	Budovy pre budúcnosť
	Peter Robl – predseda Správnej rady
	https://www.bpb.sk/


	Slovenská rada pre zelené budovy
	Ing. Pavol Kukura – predseda predstavenstva a člen výkonného výboru
Ing. Barbara Plachá – výkonná riaditeľka
	https://www.skgbc.org/


	Zväz stavebného priemyslu Slovenska
	Ing. Pavol Kováčik PhD., MBA - prezident
	https://www.zsps.sk/web/index.php





2. Charakter predbežného zapojenia

Predbežné zapojenie spočívalo najmä v odbornej technickej a energetickej podpore pri príprave verejného obstarávania. Predbežne zapojené osoby sa podieľali na spracovaní alebo odbornom posudzovaní podkladov, ktoré sa týkali najmä:

· východiskového energetického a technického stavu objektu,
· návrhu možných energeticky úsporných opatrení,
· predpokladaných investičných nákladov,
· predpokladaných úspor energií a prevádzkových nákladov,
· vecného členenia opatrení na opatrenia GES, opatrenia vyvolané GES a opatrenia mimo GES,
· technických požiadaviek na predmet zákazky,
· podkladov pre nastavenie zmluvného a finančného modelu,
· podkladov pre kritériá na vyhodnotenie ponúk,
· podkladov pre podmienky účasti,
· podkladov pre určenie predpokladanej hodnoty zákazky.

Verejný obstarávateľ vyhodnotil, že uvedené predbežné zapojenie mohlo dotknutým osobám alebo s nimi spojenému hospodárskemu subjektu poskytnúť podrobnejšiu znalosť východiskového stavu objektu, technicko-ekonomických úvah verejného obstarávateľa a prípravy súťažných podkladov. Z uvedeného dôvodu verejný obstarávateľ prijal primerané opatrenia.	

3. Prijaté opatrenia podľa § 23 a § 25 zákona

3.1 Sprístupnenie relevantných informácií všetkým záujemcom a uchádzačom

Verejný obstarávateľ sprístupní všetkým záujemcom a uchádzačom rovnaký rozsah relevantných podkladov potrebných na prípravu žiadosti o účasť, základnej ponuky a konečnej ponuky.

Súčasťou súťažných podkladov budú najmä súťažné podklady, opis predmetu zákazky, návrh Zmluvy o GES, kritériá na vyhodnotenie ponúk, podmienky účasti, štruktúrovaný rozpočet a formulár ponukovej ceny, odôvodnenie nerozdelenia zákazky na časti, odôvodnenie použitia rokovacieho konania so zverejnením, analýza vhodnosti pre GES ako podkladový odborný dokument. Týmto opatrením verejný obstarávateľ zabezpečí, aby všetky relevantné informácie, ktoré boli využité pri príprave verejného obstarávania a sú potrebné na vypracovanie ponuky, boli dostupné všetkým hospodárskym subjektom za rovnakých podmienok.

3.2 Nastavenie transparentného rokovacieho postupu

Verejný obstarávateľ použije rokovacie konanie so zverejnením podľa § 70 zákona. Tento postup umožní všetkým kvalifikovaným záujemcom v rovnakej procesnej pozícii oboznámiť sa s podkladmi, zúčastniť sa obhliadky miesta plnenia, predložiť základnú ponuku, vyjadriť sa k technickým, zmluvným a finančným aspektom zákazky a zúčastniť sa rokovaní za podmienok určených v súťažných podkladoch.

Predmetom rokovania môžu byť iba otázky pripustené v súťažných podkladoch. Minimálne požiadavky verejného obstarávateľa na úroveň garantovaných úspor, kritériá na vyhodnotenie ponúk a pravidlá ich uplatnenia nebudú predmetom rokovania, ak sú v súťažných podkladoch určené ako nemenné.

3.3. Primerané lehoty na prípravu žiadostí a ponúk

Verejný obstarávateľ stanoví primerané lehoty na predkladanie žiadostí o účasť, základných ponúk a konečných ponúk tak, aby všetci záujemcovia a uchádzači mali dostatočný čas na oboznámenie sa so súťažnými podkladmi, opisom predmetu zákazky, analýzou vhodnosti GES, návrhom zmluvy a ostatnými prílohami súťažných podkladov.

3.4 Vysvetľovanie súťažných podkladov

Verejný obstarávateľ umožní záujemcom a uchádzačom požiadať o vysvetlenie súťažných podkladov prostredníctvom určeného elektronického prostriedku.

Všetky vysvetlenia, doplnenia alebo úpravy súťažných podkladov budú poskytnuté spôsobom, ktorý zabezpečí rovnaký prístup všetkých dotknutých hospodárskych subjektov k informáciám. Verejný obstarávateľ nebude poskytovať individuálne informácie, ktoré by mohli zvýhodniť konkrétneho záujemcu alebo uchádzača.

3.5 Čestné vyhlásenia zainteresovaných osôb

Zainteresované osoby, ktoré sa podieľali na príprave verejného obstarávania alebo poskytovali odbornú podporu verejnému obstarávateľovi, podpísali čestné vyhlásenia ku konfliktu záujmov. Z čestných vyhlásení vyplýva najmä, že tieto osoby boli poučené o význame konfliktu záujmov a zaväzujú sa predchádzať skutočnému aj potenciálnemu konfliktu záujmov, zaväzujú sa zachovávať dôvernosť informácií a mlčanlivosť o skutočnostiach súvisiacich s prípravou a realizáciou verejného obstarávania a zaväzujú sa bezodkladne oznámiť verejnému obstarávateľovi vznik alebo zistenie akéhokoľvek konfliktu záujmov.

3.6 Priebežné posudzovanie možného konfliktu záujmov

Verejný obstarávateľ bude počas verejného obstarávania priebežne sledovať a vyhodnocovať, či sa neobjavili nové skutočnosti, ktoré by mohli zakladať konflikt záujmov alebo narušenie hospodárskej súťaže.
Osobitne bude posúdená situácia, ak by sa predbežne zapojený hospodársky subjekt, osoba podieľajúca sa na príprave podkladov alebo osoba s nimi personálne, majetkovo, zmluvne alebo inak relevantne prepojená zúčastnila predmetného verejného obstarávania ako záujemca, uchádzač, člen skupiny dodávateľov, osoba poskytujúca kapacity, subdodávateľ alebo iná osoba zapojená do plnenia zákazky.

4. Záver

Na základe prijatých opatrení verejný obstarávateľ považuje identifikované predbežné zapojenie za ošetrené spôsobom, ktorý je spôsobilý predísť narušeniu hospodárskej súťaže a porušeniu princípov verejného obstarávania. 

Verejný obstarávateľ bude počas priebehu verejného obstarávania priebežne monitorovať skutočnosti, ktoré by mohli mať vplyv na konflikt záujmov alebo na narušenie hospodárskej súťaže, a v prípade potreby prijme ďalšie primerané opatrenia podľa zákona.


V Bratislave, dňa 2.7.2026



	







4

image1.jpeg
MINISTERSTVO
VNUTRA

SLOVENSKE] REPUBLIKY




